Jamie Lynn Spears

Jamie Lynn Marie Spears (g. 1991 m. balandžio 4 d.) – JAV aktorė, pop dainininkė. Jamie geriausiai žinoma iš kanalo „Nickelodeon“ rodyto serialo „Zoey 101“ bei dėl to, jog yra Britney Spears jaunesnioji sesuo.

Asmeninis gyvenimas 

Spears gimė Kentvude, Luizianos valstijoje. Motina – mokytoja ir rašytoja Lynne Spears, tėvas – statybų rangovas Jamie Parnell Spears, sesuo – pop princesė Britney Spears, brolis – Bryan. Ji lankė Parkleino akademiją Makombe, Misisipės valstijoje. Čia ji buvo sirgalių šokėja ir dalyvavo kitose sporto veiklose. Mokslus ji baigė 2008 m. neakivaizdinio mokymosi būdu. Jamie Lynn taip pat turi dukterį vardu Maddie Briann, kuri gimė 2008 m. birželio 19 d. Casey Aldridge, Jamie Lynn dukrelės tėvas, Džeksono mieste pateko į rimtą avariją. Liudininkai teigia, kad 19-metis Casey neatsargiai vairavo „Ford“ markės automobilį, kai netikėtai nusisuko ratas, automobilis ėmė mėtytis į šonus ir galiausiai apsivertė. Jis buvo nubaustas už neatsargų vairavimą.

Nėštumas 
2007 m. gruodžio 20 d. interviu su žurnalu „OK Magazine“, Jamie Lynn Spears pranešė, jog yra nėščia. Televizijos kanalas „Nickelodeon“, kuriame rodytas Spears serialas „Zoey 101“, pranešė, kad gerbia Jamie Lynn privatumą ir toliau į eterį leido „Zoe 101“ serijas, tačiau tai buvo paskutinis šio serialo sezonas.

Pranešimas apie Spears nėštumą šokiravo daugumą jos fanų.

Prieš paskelbiant sužadėtuves, Jamie Lynn Spears ir Casey Aldridge susidūrė su keliomis kliūtimis. Jamie Lynn pastojo būdama šešiolikos metų, o dėl to pagal JAV įstatymus Casey gali būti apkaltintas nepilnametės tvirkinimu. Tačiau Kalifornijos įstatymai leidžia turėti nepilnametei lytinius santykius, jei suaugęs partneris yra vyresnis negu 3 metai. Taip pat po Spears vaiko gimimo, internete pasirodė nuotraukos, kuriose naujai tapusi motina krūtine maitina vaiką.

Jamie Lynn 2008 m. birželio 19 d. pagimdė dukterį vardu Maddie Briann. Jamie vaiko tėvas Casey Aldridge, apie kurį buvo žinoma tik tiek, kad jis yra Jamie Lynn Spears mylimasis nuo tada, kai merginai tebuvo 13 metų. Beje, jaunieji tėvai susipažino bažnyčioje. Pora sužadėtuves atšaukė 2009 m. kovą, tačiau Jamie vis dar gyvena su sužadėtiniu Misisipės valstijoje, Liberty miestelyje.

Karjera 

2009 m. kovą Spears oficialioje internetinėje svetainėje buvo patvirtinta, jog Jamie įrašinėja kantri muzikos albumą. Jos debiutinis studijinis albumas pasirodė 2009 metais. Kol kas ji nepasirašiusi kontrakto su jokia įrašų kompanija. Yra žinoma, kad ji įrašė grupės „The Fray“ dainos „You Found Me“ koverį.

Filmografija

Garso takeliai 
 2006 – Zoey 101: Music Mix „Follow Me“

Apdovanojimai 
Kids' Choice Awards, JAV
 2009 – Mėgstamiausias televizijos šou – Nominuota
 2008 – Mėgstamiausia televizijos aktorė – Nominuota
 2007 – Mėgstamiausia televizijos aktorė – Nominuota
 2006 – Mėgstamiausia televizijos aktorė – Laimėjo 2004 – Mėgstamiausia televizijos aktorė – NominuotaTeen Choice Awards 2005 – Aktorė – LaimėjoYoung Artist Awards 2007 – Geriausia vaidyba jaunimo televizijos seriale – Laimėjo 2006 – Geriausias vaidyba jaunimo televizijos seriale – Laimėjo 2005 – Geriausias vaidyba jaunimo televizijos seriale – NominuotaYoung Hollywood Awards 2005 One to Watch-Female – Laimėjo'''

Šaltiniai

Nuorodos 

 Oficiali Svetainė
 
 Jamie Lynn Obuolys.lt
 Jamie Lynn Spears People

Spears, Jamie Lynn
Spears, Jamie Lynn